Source: https://ficek.sk/dedenie-a-dlhy-porucitela-31561
Timestamp: 2019-08-26 05:47:10+00:00
Document Index: 3730009

Matched Legal Cases: ['§ 470', 'súd ', '§ 32', '§ 175', '§ 470', '§ 100', '§ 583', '§ 463', '§ 470', '§ 470', 'súd ', '§ 470', '§ 470', 'súd ', 'súd ', 'súd ', 'súd ', 'súd ', 'Súd ', '§ 101', 'súd ', 'súd ']

[2019] Dedenie a dlhy poručiteľa | Právna Poradňa '
Odpovedané dňa: 13. 12. 2017
Otázka: Dedenie a dlhy poručiteľa
Odpoveď: Dedenie a dlhy poručiteľa
Dobý deň. Vaša otázka sa týka prechodu poručiteľových dlhov na dedičov. Možno skonštatovať, že prechod dlhov je súčasťou dedenia, pričom jeho právny základ je v samotnej podstate dedenia, ktorá predstavuje univerzálnu sukcesiu. Je preto na mieste, aby sa dedičia nepodieľali len na majetkovom prospechu z dedenia, ale aby primerane zodpovedali aj za náklady spojené s pohrebom poručiteľa a za tiež za prípadné dlhy poručiteľa.
Základný legislatívny rámec prechodu dlhov pri dedení upravuje ustanovenie § 470 Občianskeho zákonníka, podľa ktorého platí, že:
„(1) Dedič zodpovedá do výšky ceny nadobudnutého dedičstva za primerané náklady spojené s pohrebom poručiteľa a za poručiteľove dlhy, ktoré na neho prešli poručiteľovou smrťou.
(2) Ak je viac dedičov, zodpovedajú za náklady poručiteľovho pohrebu a za dlhy podľa pomeru toho, čo z dedičstva nadobudli, k celému dedičstvu.“
Z odseku 1 citovaného zákonného ustanovenia je zrejmé, že dedenie poručiteľových dlhov nie je takpovediac absolútne a je limitované výškou ceny nadobudnutého dedičstva. Uvedené ustanovenie má teda zásadný právny význam z pohľadu ochrany dedičov, pretože zákon je nastavený tak, aby sa postavenie dediča v dôsledku dedenia nezhoršilo.
Preto ak majú smrťou poručiteľa prejsť na dediča dlhy, musí byť tento prechod dlhov spojený so súčasným prechodom majetkových práv na osobu, ktorá má vo vzťahu k tretím osobám (veriteľom) nahradiť poručiteľa. Základným predpokladom prechodu dlhov z poručiteľa na dediča je teda existencia vecí a práv, ktoré majú majetkovú hodnotu a ktoré dedič nadobudol dedením po poručiteľovi.
Z vyššie citovaného odseku 2 vyplýva, že ak je dedičov viac, nezodpovedajú za primerané náklady spojené s pohrebom poručiteľa a za poručiteľove dlhy solidárne, tzn. spoločne a nerozdielne. Zodpovednosť dedičov je totiž delená, pričom každý z nich zodpovedná za uvedené náklady a dlhy len v rozsahu ceny svojho dedičského podielu k cene celého dedičstva. Z uvedeného dôvodu sa pohľadávky veriteľov takpovediac „rozkladajú“ na jednotlivých dedičov, a to podľa počtu dedičov a ceny každého jednotlivého dedičského podielu.
Dedič zodpovedá voči veriteľom poručiteľa za jeho dlhy nielen vecami a inými hodnotami, ktoré nadobudol dedením, ale aj svojím vlastným majetkom (a to až do výšky hodnoty nadobudnutého dedičstva). Hoci je zodpovednosť dediča obmedzená cenou dedičstva, príp. cenou dedičského podielu ak je dedičov viac, práve v tomto spôsobe zodpovednosti za poručiteľove dlhy spočíva pre dediča určité riziko, a to za predpokladu, že majetkové hodnoty nadobudnuté dedením nie sú ľahko speňažiteľné.
V súvislosti s prechodom dlhov je potrebné uviesť aj to, že na dediča prechádzajú len tie poručiteľove dlhy, ktoré vznikli ešte za jeho života a ktoré jeho smrťou nezanikajú (z uvedeného dôvodu sme nepatria napr. plnenie, ktoré poručiteľ mal vykonať osobne, vyživovacia povinnosť poručiteľa, povinnosti vyplývajúce z pracovnoprávnych predpisov a iné).
Zastavenie dedičského konania a nepatrný majetok
Ak poručiteľ nezanechal žiadny majetok, nenastupuje dedenie a nedochádza k prejednaniu dedičstva. V takomto prípade by malo dôjsť k zastaveniu dedičského konania.
K zastaveniu dedičského konania by malo dôjsť aj vtedy, ak po zosnulom zostane len tzv. nepatrný majetok. Ten súd zjednodušeným postupom vydá tomu, kto sa postaral o pohreb poručiteľa. Za takýchto okolností nemá význam ani upovedomenie dedičov o ich dedičskom práve, ani poučenie o tom, že dedič má možnosť do stanovenej doby dedičstvo odmietnuť a pod. V takom prípade totiž nemá kto za poručiteľove dlhy zodpovedať.
Vydanie nepatrného majetku sa pritom musí týkať všetkého majetku poručiteľa. K vydaniu nepatrného majetku však nemôže dôjsť proti vôli toho, kto sa postaral o pohreb.
V danej súvislosti tiež možno poukázať na Zborník č. I Najvyššieho súdu ČSSR o občianskom súdnom konaní a konaní pred štátnym notárstvom, r. 1974, str. 532, v ktorom je prezentovaný nasledovný právny názor: „Za dlhy poručiteľa nezodpovedá ten, komu štátne notárstvo vydalo nepatrný majetok poručiteľa podľa ustanovenia § 32 ods. 2 NP (teraz § 175h ods. 2 OSP – pozn. autora). Ten, kto sa postaral o poručiteľov pohreb, nie je dedičom a nenadobudol dedičstvo v zmysle ustanovenia § 470 OZ.“
Vychádzajúc z citovaného judikátu je zrejmé, že pri uplatnení inštitútu vydania nepatrného majetku osobe, ktorá sa postarala o pohreb poručiteľa, nejde o dedenie v pravom zmysle slova. Takáto osoba totiž ani nie je označovaná ako dedič, nakoľko dedičské konanie sa pri uplatnení tohto inštitútu zastavuje. Z uvedeného teda vyplýva, že takáto osoba ani nezodpovedá za poručiteľove dlhy, a to ani v rozsahu vydaného nepatrného majetku.
Vychádzajúc zo zadanej otázky, v ktorej uvádzate, že Vaša matka Vám s bratom nezanechala nič, nie je mi zrejmé, prečo by ste mali zodpovedať za jej dlhy, ktoré boli vymáhané exekučne. Ak totiž Vaša matka nezanechala žiadny majetok, prípadne zanechala iba tzv. nepatrný majetok, dedičské konanie bolo, resp. malo byť zastavené a s bratom ste nemali po matke niesť žiadnu zodpovednosť za jej dlhy.
Podotázka: Dedenie a dlhy poručiteľa (Dedičské právo)
V roku 2014 prebehlo dedičské konanie po otcovi, riadne ukončené. V roku 2019, a teda po 5 rokoch syn po nebohom - dedič obdržal výzvu z banky na bezodkladnú úhradu dlhu po poručiteľovi – na základe úverovej zmluvy uzatvorenej s nebohým otcom. Banka vyžaduje uhradiť istinu aj úroky z omeškania. Je možné, aby banka po 5 rokoch od ukončeného dedičského konania vymáhala dlh, nie je dlh už premlčaný? Je banka v práve, ak táto pohľadávka vôbec nebola súčasťou dedičského konania, ju teraz dodatočne požadovať ? Je v práve vymáhať okrem istiny aj úroky ak predmetný dlh nebol dedičovi nikdy oznámený a vôbec o ňom nemal vedomosť ?
Ako odporúčate postupovať ?
z otázky vyplýva, že dedičské konanie bolo právoplatne ukončené a banka svoju pohľadávku voči voči poručiteľovi, pričom dlžnú sumu nevymáhala cestou súdu.
Banka je síce oprávnená žiadať od dedičov po poručiteľovi úhradu dlžnej sumy, ale pre banku ako veriteľa, rovnako ja pre dlžníka platia ust. § 100 Obč. zákonníka o premlčacej dobe :
"Pokiaľ nie je v ďalších ustanoveniach uvedené inak, premlčacia doba je trojročná a plynie odo dňa, keď sa právo mohlo vykonať po prvý raz."
Treba napísať banke doporučený list, kde uvediete, že pohľadávka je premlčaná.
Podľa ust. § 583 Obč. zákonníka platí:
"Neuplatnenie práva
Banka mala dostatočný časový priestor na to, aby v lehote keď nedošlo k plateniu úveru svoju pohľadávku vymáhala.
Dobrý deň, poprosím by som o radu : zomrela mamka, mala dlhy, ostal otec a 4 súrodenci sme ako to teraz pôjde ak by som sa vzdala dedičstva ? Prechádza to na moje deti? Bol aj ručiteľ na dom, pôjdu dlhy na ručiteľa? Ďakujem za odpoveď.
Ak by ste sa vzdali dedičstva, môžete tak urobiť a potom na Vaše miesto nastupujú Vaši dedičia (Vaše deti, prípadne iný dedič na základe Vašej dohody v dedičskom konaní).
Ak by ste dedičstvo odmietli, môžete tak učiniť avšak bez akýchkoľvek podmienok, teda odmietnete ako dedič dedičstvo resp. Váš podiel na dedičstve ako celok /aktíva aj pasíva/.
Podľa ust. § 463 Obč. zákonníka platí :
"(1) Dedič môže dedičstvo odmietnuť. Odmietnutie sa musí stať ústnym vyhlásením na súde alebo písomným vyhlásením jemu zaslaným.
Ručiteľ z dôvodu ručiteľského záväzku nie je účastníkom dedičského konania.
Ručiteľský záväzok ako taký rovnako nie je predmetom vyporiadania v dedičskom konaní.
Pokiaľ by ste nemali istotu ohľadom dedičského konania, majetku a dlhov v dedič. konaní a následkov spojených s dedením, odporúčame opýtať sa priamo vzhľadom na Vaše konkrétne okolnosti priamo notára, prípadne sa môžete nechať zastupovať advokátom.
Poznamenávame, že podľa ust. § 470 a 471 Obč. zákonníka platí :
"Prechod dlhov
§ 470 :
Dobrý deň, chcela by som sa spýtať. V roku 2014 zomrela mužovi mama. Prebehlo aj dedičské konanie. Pred pár dňami mu prišlo oznámenie na exekúciu od Slovák Telekom, že to prebrala istá exekútorka. Je tam písané, že súd pripúšťa, aby z dedičského konania vystúpila jeho mama a na jeho miesto nastúpili v prvom rade môj muž a v druhom rade mužova sestra. V odôvodnení sa píše, že dedičské konanie bolo skončené vydaním osvedčenie o dedičstve notára, u, ktorého boli a dedičmi sa stali I. Nejaká žena, ktorú nikto z nás nepozná a II. Mužova sestra. A teraz sa chcem spýtať, čo z tohto vyplýva? Lebo mužovi niekto povedal, že on je prvorodený, a že v tomto prípade to bude musieť zaplatiť IBA ON. Je to naozaj tak? Pokiaľ viem, tak dediči sú vždy všetci, ktorý súhlasili a prijali celé dedičstvo. Čiže by to mali zaplatiť obaja (aj muž aj jeho sestra). Mám pravdu, alebo sa mýlim? Vraj je to súkromná "firma" a nie štátna, a že v tomto prípade môže exekútor žiadať dlh od prvorodeného. V živote som sa s tým nestretla. Tak by som Vás poprosila o radu, či je to v skutočnosti tak. Ďakujem Vám veľmi pekne a prajem pekný deň. S pozdravom Peťa
Odpovedá: JUDr. Milan Ficek, advokát (odpoveď odoslaná: 09.02.2019)
Podľa ust. § 470 Občianskeho zákonníka platí (citujeme) :
V otázke píšete, že dedičmi sa stali Váš manžel a jeho sestra, ďalej píšete, že dedičské konanie bolo skončené vydaním osvedčenie o dedičstve notára, u ktorého boli a dedičmi sa stali I. Nejaká žena, ktorú nikto z nás nepozná a II. Mužova sestra.
Treba vychádzať z osvedčenia o dedičstve a v súlade s ust. § 470 Obč. zákonníka ak je viac dedičov, zodpovedajú za náklady poručiteľovho pohrebu a za dlhy podľa pomeru toho, čo z dedičstva nadobudli, k celému dedičstvu.
Nie je pravdou, že prvorodený syn musí uhradiť celý dlh v exekučnom konaní.
Pokiaľ Váš manžel by uhradil dlh, ktorý prešiel na dedičov v celom rozsahu, je oprávnený vymáhať od ostatných dedičov podiel na dlhu na nich pripadajúci podľa pomeru toho, čo z dedičstva nadobudli v pomere k celému dedičstvu.
Dobrý deň, prosím o radu, ako je to, keď sa niekto - predvolaný nezúčastní na dedičskom konaní? Bez ospravedlnenia. Bez splnomocnenia. Hrozia sankcie? Do akej výšky? Dedičské konanie sa odkladá? Ďakujem.
Odpovedá: JUDr. Milan Ficek, advokát (odpoveď odoslaná: 30.11.2018)
Dobrý deň, dedičské konanie je konaním súdnym. Príslušný súd poverí notára vykonaním úkonov o dedičstve a teda notár je v dedičskom konaní súdnym komisárom. Jeho úkony sa považujú za úkony súdu. Ak Vám teda príde predvolanie na dedičské konanie, toto predvolanie treba rešpektovať, pretože môže dôjsť k zmareniu konania. Podľa ustanovení Civilného sporového poriadku môže súd uložiť poriadkovú pokutu tomu, kto sťažuje postup konania najmä tým, že si nesplní povinnosť uloženú súdom a svoju nečinnosť v konaní neospravedlní včas a vážnymi okolnosťami, alebo sa nedostaví na súd, hoci naň bol riadne a včas predvolaný a svoju neprítomnosť neospravedlnil včas a vážnymi okolnosťami. Za takéto konanie, resp. opomenutie konania môže súd uložiť poriadkovú pokutu až do výšky 500,- €, pri opakovanom porušení až do výšky 2000,- €. Z uvedeného teda vyplýva, že súd môže, ale nemusí poriadkovú pokutu uložiť. Je na uvážení súdu, či pokutu uloží, alebo nie. Obyčajne však súd k takémuto konaniu nepristupuje.
Súd Vás tiež môže dať predviesť podľa § 101 CSP: "Ak sa predvolaný bez ospravedlnenia nedostaví na pojednávanie, výsluch alebo k znalcovi, môže ho súd dať predviesť, ak ho o možnosti predvedenia poučil. O predvedení rozhodne súd uznesením, ktoré sa doručuje pri predvedení."
Ak sa niekto na konanie nedostaví, dohodu o vysporiadaní dedičstva nie je možné uzavrieť. Odročovaním konania tiež vznikajú ďalšie náklady. Preto je lepšie sa vždy ospravedlniť, a uviesť dôvody, kvôli ktorým sa na pojednávaní zúčastniť nemôžete a tým predídete problémom.